এমিরেট্‌স স্টেডিয়াম
এমিরেট্‌স স্টেডিয়াম অ্যাশবারটন গ্রুভ, দক্ষিণ লন্ডনে অবস্থিত ফুটবল স্টেডিয়াম। ২০০৬ সালের জুলাই মাসে উদ্বোধন হওয়া এই স্টেডিয়ামটি আর্সেনাল ফুটবল ক্লাবের নিজেদের মাঠ। স্টেডিয়ামটির সর্বোচ্চ ধারণ ক্ষমতা ৬০,৩৫৫ জন। যা এফএ প্রিমিয়ার লীগের দ্বিতীয় (ওল্ড ট্রাফোর্ড এর পর) এবং যেকোন মাঠ হিসাবে লন্ডনের তৃতীয় বৃহত্তম স্টেডিয়াম। তৈরি হবার সময় এটি অ্যাশবারটন গ্রুভ নামে পরিচিত ছিল পররবর্তীতে আর্সেনাল এমিরেট্‌স এর সাথে ইংরেজ ফুটবল ইতিহাসের সর্বোবৃহৎ ১০০ মিলিয়ন পাউন্ডের চুক্তির ফলে ২০১২ সাল পর্যন্ত এই স্টেডিয়ামটির অফিসিয়ালি এমিরেট্‌স স্টেডিয়াম নামে পরিচিত হবে। স্টেডিয়ামটি তৈরি করতে খরচ ধরা হয়েছিল ৪৩০ মিলিয়ন ইউরো। অবশ্য এর পুরোটাই স্টেডিয়াম তৈরিতে ব্যবহৃত হয়নি।
আর্সেনাল প্রশিক্ষণ কেন্দ্র
রিচার্ড মার্শাল এবং ডেয়ালি ও হেন্ডারসন প্রশিক্ষণ মাঠ ও এর অন্যান্য সুবিধাদির নকশা করেন। ম্যানেজার আর্সেন ওয়েঙ্গার এর সাথে সরাসরিভাবে সম্পৃক্ত ছিলেন। জাপানের ক্লাব নাগোয়া গ্রাম্পাস এইট-এর ম্যানেজার হিসেবে তার অর্জিত সকল অভিজ্ঞতা এই প্রকল্পে কাজে লাগান। সেখানেও ক্লাবটি ও ওয়েঙ্গারের তত্ত্বাবধায়নে তাদের নিজস্ব প্রশিক্ষন কেন্দ্র তৈরী করেছিলো। নিজস্ব প্রশিক্ষণ কেন্দ্র তৈরীর নিমিত্তে ক্লাবের প্রতিনিধিরা বায়ার্ন মিউনিখ ও আউক্সেররের প্রশিক্ষণ সুবিধাদি ও পর্যবেক্ষন করে আসেন। আর্সেনালের ফিজিওথেরাপিস্ট এবং ফিটনেস কোচ তাদের নিজস্ব খাতের উন্নয়নে কাজ করেন। ১৪০ একরের প্রকল্পটি ১০ মিলিয়ন পাউন্ড ব্যায়ে ৪৫ সপ্তাহে নির্মাণ করা হয়েছিল। আর্সেনালের ফরোয়ার্ড নিকোলাস এনেলকা ১৯৯৯ এর আগস্টে ২২.৫ মিলিয়ন পাউন্ডের বিনিময়ে রিয়াল মাদ্রিদে যোগ দেন। সেই অর্থ থেকেই প্রকল্পটির ব্যয়ভার চালানো হয়।